**NYEREMÉNYJÁTÉK SZABÁLYZAT**

**AZ EXPRESS ONE KFT. ÁLTAL SZERVEZETT „EXPRESS ONE REBOX KAMPÁNY” NYEREMÉNYJÁTÉK**

**RÉSZVÉTELI ÉS JÁTÉKSZABÁLYZATA**

1. **A Játék szervezője és lebonyolítója**

Az **„EXPRESS ONE REBOX KAMPÁNY”** elnevezésűnyereményjáték (a továbbiakban: **Játék**) szervezője az **Express One Hungary Kft.** (székhely: 1239 Budapest, Európa utca 12., cégjegyzékszám: 01-09-193398, adószám: 24928248-2-43, e-mail: nyeremenyjatek@expressone.hu) a továbbiakban: **Szervező**, és lebonyolítója a **BolkoDesign Kft.** (székhely: 7631 Pécs, Füzes dűlő 23., cégjegyzékszám: Cg.02-09-081024, adószám: 24970165-2-02) a továbbiakban: **Lebonyolító**.

1. **A Játék időtartama**

A Játék 2025. május 5-én kezdődik és 2025. június 15-én zárul.

Eredményhirdetés az abszolút nyertesek számára (3 fő): 2025. június 18. 12:00

Közönségszavazás (10 fő): 2025. június 18. 12:00 – 2025. június 25. 10:00

Közönségszavazás eredményhirdetése (1 fő): 2025. június 25. 11:30

1. **A Játékban való részvétel feltételei**
	1. A Játékban csak magyarországi lakó- vagy tartózkodási hellyel, valamint a magyar hatóságok által kiállított érvényes személyazonosító igazolvánnyal rendelkező, 18. életévét betöltött magyar állampolgár, a kizárt személyek körébe nem eső, cselekvőképes természetes személy (a továbbiakban: **Játékos**) vehet részt, aki a Játék időtartama alatt a saját közösségi oldalain (Facebook, Instagram) megosztja pályamunkáját az #expressonerebox hashtag használatával.
	2. A részvételhez egy doboz felújításról készített videó vagy kép saját közösségi oldalon (Facebook, Instagram) történő megosztásával és az #expressonerebox hashtag használatával válik érvényessé. A Játékos továbbá elfogadja a jelen Játékszabályzatban (a továbbiakban: **Játékszabályzat**) leírt valamennyi feltételt és hozzájárul megadott adatainak a Játékszabályzat szerinti kezeléséhez (a továbbiakban együtt: **Pályázat**).
	3. Egy Játékos a Játék teljes időtartama alatt **kizárólag egyszer jogosult a Játékba jelentkezni és pályamunkát beadni.** Amennyiben ugyanazt a pályamunkát többször töltik fel, úgy Szervező és/vagy Lebonyolító az első beküldött anyagot veszi figyelembe, a továbbiakban feltöltötteket a Játék szempontjából nem veszi figyelembe. A Játékszabályzatnak megfelelő, de érvényes #expressonerebox **hashtaget** **nem tartalmazó Pályázatok érvénytelenek,** és azok nem kerülnek figyelembevételre a Játékban és a sorsolásnál.
	4. Bármilyen módon hamisított vagy manipulált adatok érvénytelenek és nem vesznek részt a Játékban.
	5. A Szervező és Lebonyolító a Pályázatok tulajdonjogával kapcsolatban felmerülő vitákkal kapcsolatban kizárja a felelősségét. A Szervező és Lebonyolító fenntartja a jogot, hogy kizárja minden jelenlegi és jövőben szervezett promóciójából azt a személyt, aki bármely, a Szervező vagy Lebonyolító által szervezett promócióban csalást/hamisítást követ el.
	6. A Játékosok a közösségi média oldalukra (Facebook, Instagram) feltöltött tartalom kapcsán kerülnek azonosításra, így az adatok esetleges változásaiból eredő, a Szervező és/vagy Lebonyolító érdekkörén kívül eső technikai problémákért Szervezőt és Lebonyolítót semmilyen felelősség nem terheli.
	7. A Játékszabályzatnak megfelelő, de nem valós adatokat tartalmazó Pályázatok érvénytelenek és azok nem kerülnek figyelembevételre a Játékban. A Szervező és/vagy Lebonyolító a nem valós adatokat megadó Játékosokat kizárja a Játékból.
	8. Azok a Pályázatok, amelyek a Játékszabályzatban leírt alaki és tartalmi előírásoknak nem felelnek meg, a Játékból automatikusan kizárásra, míg az érvényes Pályázatok számítógépes rögzítésre kerülnek.
	9. Szervező/Lebonyolító kizárólag azokat a Pályázatokat tekinti érvényesnek, amelyeket a Játékosok által saját közösségi média oldalaikra (Facebook, Instagram) feltöltött, megfelelő hashtag-gel (#expressonerebox) ellátott pályamunkát nyújtanak be a Játékba.
	10. A Pályázat beküldésével a Játékos tudomásul veszi, hogy a Játék technikai infrastruktúrájának tartalma, teljesítménye, üzenet- és adatátviteli-, valamint válaszadási sebessége a kiszolgáló technológia függvénye, és ezáltal ezeket kedvezőtlenül befolyásolhatja olyan, a Szervezőn és vagy Lebonyolítón kívülálló tényező, mint például (de nem kizárólagosan) kapcsolati hiba, a szerver számítógépek teljesítménye, a hálózati leterheltség, a hálózati torlódás, a lefedettség, valamint a biztonságos hálózati kapcsolat fenntartása. A Szervező és Lebonyolító az e bekezdésben írtakból fakadó mindennemű felelősséget kizár.
	11. A Pályázatokat a Játékszabályzat feltételeinek teljesítése céljából a Szervező és Lebonyolító megvizsgálhatja, és amennyiben azok, illetve az azt beküldő Játékos bármely okból nem felel meg a Játékszabályzat feltételeinek, úgy az érintett Játékost a Játékból kizárja.
	12. A Játékból ki vannak zárva a Szervező és Lebonyolító munkavállalói, a Játék szervezésében, lebonyolításában részt vevő egyéb 3. személyeknek tulajdonosai, vezető tisztségviselői, munkavállalói, megbízottjai és mindezen személyek Ptk. 8:1. § (1) bekezdés 2. pontjában meghatározott hozzátartozói.
	13. A Játékból – a Szervező és/vagy és Lebonyolító megítélése alapján – kizárásra kerülhetnek azok a Játékosok, akik a Játék szellemével ellentétesen egy természetes személy neve alatt csapatban, nem valós közösségi média fiókot létrehozva, illetve hamisított adatokkal vesznek részt a Játékban azzal a céllal, hogy a nyerési esélyeiket ezzel a megtévesztő magatartással megnöveljék. Ilyen Játékosoknak minősülnek például a részvétel érdekében társult személyek, akik a nyeremények megszerzése érdekében összehangolják cselekményeiket és egy név alatt több személy teljesítményeit egyesítik, és ezzel megfosztják a nyerési esélyektől a tisztességesen játszani kívánó többi Játékost. A jelen pontban meghatározott, tisztességtelen magatartást tanúsító résztvevők vagy Játékosok kötelesek megtéríteni minden olyan kárt, amelyet a Játékkal összefüggésben a Szervezőnek és/vagy és Lebonyolítónak és/vagy harmadik személy(ek)nek okoztak.
2. **A nyeremények**
	1. A Játék során a Szervező az alábbi nyereményeket biztosítja:
	* Nyeremények:
3. 1 db Xiaomi Mi Essential elektromos roller
4. 1 db Xiaomi Smart air fryer
5. 1 db SodaStream Terra szódagép
6. 1 db Express One ajándékcsomag
	1. A nyeremények felhasználási feltételei:
7. a nyeremény nem értékesíthető, pénzre nem váltható, és más ajánlattal nem vonható össze
8. a Szervező és Lebonyolító nem felelős a nyeremény felhasználásáért, és ebben a körben különösen nem felelős a nyeremény feltételeiért, tulajdonságaiért, ideértve az esetleges mennyiségi és minőségi kifogásokat is, továbbá a termék igénybevétele kapcsán kialakuló esetleges betegségekért vagy balesetekért
	1. A Nyeremények másra át nem ruházhatók, és pénzre át nem válthatók. Ha a nyertes vagy tartaléknyertes egyike nem tudja átvenni a nyereményt a meghatározott időn belül, a nyeremény a Szervezőnél marad.
9. **A nyertesek kiválasztásának menete**

A nyertesek meghatározása két szakaszban történik: (A) a Szervező által kijelölt abszolút nyertesek, valamint (B) a közönségszavazás útján kiválasztott résztvevő alapján.

1. Abszolút nyertesek:
	1. A Játék lezárását követően, 2025. június 18-án 12:00 órakor a Szervező a Játék időtartama alatt érvényesen beküldött Pályázatok közül kiválasztja a három legkreatívabb, legötletesebb és legesztétikusabb pályamunka beküldőjét (a továbbiakban: abszolút nyertesek).
	2. A kiválasztást a Szervező által felkért, legalább háromtagú zsűri végzi, amely értékeli a pályamunkákat többek között az alábbi szempontok alapján: a dobozfelújítás kreatív kivitelezése, az esztétikai megjelenés, valamint az ötlet egyedisége.
	3. Az abszolút nyertesek sorrendben, egyenként részesülnek a 4.1 pontban meghatározott három tárgynyeremény egyikében, a zsűri által megállapított végső sorrend alapján.
	4. Az abszolút nyertesek nem vehetnek részt a közönségszavazásban, és pályamunkájuk nem kerül beválogatásra a közönségszavazásra kijelölt 10 (tíz) db Pályázat közé.
2. Közönségszavazás:
	1. Az abszolút nyerteseken felül a Szervező által kiválasztott további 10 (tíz) darab, a Játékszabályzatnak megfelelő és kiemelkedő színvonalú Pályázat kerül beválogatásra a közönségszavazásra, amelyre 2025. június 18. 12:00 óra és 2025. június 25. 10:00 óra között kerül sor az Express One hivatalos közösségi média felületein (Facebook, Instagram).
	2. A közönségszavazás során a felhasználók lájkolással (vagy más, a közösségi médiában elérhető reakcióval) szavazhatnak a kedvenc pályamunkájukra. A legtöbb szavazatot kapó Pályázat beküldője nyeri el a 4.1 pontban meghatározott Express One ajándékcsomagot.
	3. A közönségszavazás eredményhirdetésére 2025. június 25-én 11:30 órakor kerül sor. A szavazatok száma nyilvánosan megtekinthető lesz, az eredményt pedig a Szervező az Express One közösségi média felületein (Facebook, Instagram) teszi közzé.
3. **Nyertesek értesítése**

A nyerteseket a Szervező a közösségi média oldalain (Facebook, Instagram), üzenetben értesíti az eredményhirdetést követően, három munkanapon belül. A nyertes köteles visszaigazolni az értesítést, és a nyeremény átvételéhez szükséges adatokat megadni. Ha a nyertes nem jelentkezik, úgy ezen körülmény a Szervező és/vagy Lebonyolító terhére nem értékelhető és Szervező jogosult a tartaléknyertes részére a Nyereményt átadni.

1. **Nyeremények átvétele**
	1. A nyereményeket a Lebonyolító az Express One Kft. futárszolgálata által juttatja el a Nyertes által megadott magyarországi címre. A nyertes köteles biztosítani, hogy a nyeremény átvételére legkésőbb 90 napon belül sor kerüljön. Ha a nyertes nem elérhető a kézbesítéskor, a futár egy második kézbesítési kísérletet tesz. Ha a nyertes nem veszi át a nyereményt, úgy ezen körülmény a Szervező és/vagy Lebonyolító terhére nem értékelhető és Szervező jogosult a tartaléknyertes részére a Nyereményt átadni.
	2. Amennyiben a Lebonyolító a regisztráció során megadott adatok valótlansága, hiányossága/hibája miatt nem tudja elküldeni a Nyereményt a nyertes Játékos részére, úgy ezen körülmény a Szervező és/vagy Lebonyolító terhére nem értékelhető és Szervező jogosult a tartaléknyertes részére a Nyereményt átadni.
	3. A nyertes Játékos köteles együttműködni annak érdekében, hogy a Nyeremény átvételére a futárszolgálat érvényes Általános Szerződési Feltételeiben foglaltak szerint sor kerüljön. Ha ezen együttműködési kötelezettségének a nyertes Játékos nem tesz eleget, és így a Nyeremény átadása meghiúsul, úgy ezen körülmény a Szervező és/vagy Lebonyolítóterhére nem értékelhető. A Szervező a Nyeremények átvételére újabb lehetőséget nem tud biztosítani.
	4. A Nyeremények meghatalmazott útján is átvehetők. Meghatalmazott lehet minden, legalább korlátozottan cselekvőképes személy, aki képviseleti és átvételi jogát teljes bizonyító erejű, és mind a meghatalmazó, mind a meghatalmazott által aláírt alakszerű meghatalmazással igazolja. A meghatalmazás kötelező alaki kelléke a benne szereplő személyek születési neve, anyja neve, születési helye és ideje, lakcíme.
	5. Szervező vagy Lebonyolító a Nyereményeket és a nyertes Játékosokat az Express One közösségi média oldalain (Facebook, Instagram) közzéteszi az eredményhirdetést követő 72 órán belül. A nyilvánosságra hozatal során a nyertes Pályázatokat beküldő Játékosok neve (vezetéknév és keresztnév) jelenik meg, amelyhez valamennyi Játékos a Játékra történő jelentkezéssel kifejezetten hozzájárul. Amennyiben a nyertes Játékos nem igazolja vissza a 7.1. pontban megjelölt határidőben az Értesítést és emiatt a tartaléknyertes kerül kijelölésre, a Lebonyolító a Weboldalon a nyertesek között jelzi, hogy a tartaléknyertes értesítése folyamatban van.
	6. Szervező és Lebonyolító kizárja a Játékból azt a Pályázatot, amelyre nézve az azt beküldő Játékos részére a Nyereményt azért nem lehet kézbesíteni vagy átadni, mert a Pályázatával összefüggésben (a regisztráció vagy az Értesítés visszaigazolása során) megadott személyes adatok nem valósak, hiányosak vagy tévesek, vagy a Pályázatot beküldő Játékos egyéb okból nem felel meg a jelen Játékszabályzatban írt személyi feltételeknek. A Játékos téves adatszolgáltatásából eredően a Szervezőt és Lebonyolítót semmilyen felelősség nem terheli.
2. **Adatkezelés**

A Játékosok személyes adatait a Szervező és Lebonyolító a Játék lebonyolítása céljából kezeli, a vonatkozó adatvédelmi szabályoknak megfelelően. A résztvevők a részvétellel hozzájárulnak ahhoz, hogy személyes adataikat a Szervező és Lebonyolító a nyeremények átadásához szükséges mértékben kezelje. Az Express One adatvédelmi szabályzata megtekinthető az **expressone.hu/letoltheto-dokumentumok** oldalon.

1. **Technikai hibák miatti és egyéb felelősség kizárása**
	1. A Szervező és a Lebonyolító nem vállal felelősséget a nyereményjáték lebonyolítása során felmerülő technikai hibákért vagy a játék működését akadályozó külső tényezőkért. Ide tartoznak különösen, de nem kizárólagosan a következők:
* A weboldal vagy szerver meghibásodása, hálózati torlódások, adatátviteli késedelmek, és a kapcsolódó szolgáltatók (pl. internet-, szerver- vagy webtárhely-szolgáltatók) által okozott problémák.
* Az SQL támadások vagy egyéb biztonsági incidensek következtében fellépő hibák, amelyek során a játékosok téves rendszerüzeneteket kaphatnak a nyereményjátékban való részvételről, nyertes státuszukról vagy egyéb adatokról.
* A technikai nehézségek miatt előforduló hibás információk, szolgáltatáskimaradások vagy adatvesztések, amelyekért a Szervező és/vagy Lebonyolító nem tehető felelőssé.
	1. A játékosok tudomásul veszik, hogy a nyereményjáték technikai infrastruktúráját érintő esetleges hibák, támadások, vagy rendszerleállások nem képezhetik alapját semmiféle jogi követelésnek vagy kártérítési igénynek a Szervező és/vagy Lebonyolító felé.
	2. A Szervező és Lebonyolító fenntartja a jogot, hogy a nyereményjátékot ideiglenesen felfüggessze, módosítsa, vagy megszüntesse technikai hibák, rendszerleállások vagy karbantartások esetén. A hibák kijavítására a Szervező és Lebonyolító a lehető leggyorsabban intézkedik, de ezekért a szolgáltatáskimaradásokért semmilyen kártérítési felelősséget nem vállal.
	3. A Szervező és Lebonyolító nem vállal felelősséget a nyeremény átvételének elmaradásáért, amennyiben az a nyertes hibájából következik be (pl. helytelen kézbesítési adatok megadása).
	4. A Szervező és Lebonyolító nem vállal felelősséget harmadik fél szolgáltatók által nyújtott hibás vagy hiányos szolgáltatásokért.
	5. A résztvevő bármilyen szabálysértése, visszaélése vagy hamis adatok megadása esetén a Szervező és Lebonyolító fenntartja a jogot, hogy az érintett résztvevőt kizárja a Játékból, és a nyeremény visszatartására ill. visszakövetelésére jogosult.
	6. A Szervező és Lebonyolító nem vállal felelősséget az értesítések és kézbesítések késéséért, ha az a résztvevő által megadott hibás e-mail cím vagy az e-mail szolgáltatók hibájából következik be.
1. **Adózási kötelezettségek**

A Nyereményekhez tartozó esetleges SZJA fizetési kötelezettséget a Szervező viseli. Szervezőt a Nyeremények fentiek szerinti átadásán és adóvonzatuk kiegyenlítésén kívül további kötelezettség nem terheli. A Nyeremények kézbesítésével járó futárköltséget a Szervező viseli. Egyéb esetlegesen felmerülő költségek (így a havi Nyeremény átadási helyére történő utazás költségei) a Játékost terhelik.

1. **Jogviták rendezése**

Bármilyen jogi vita, amely a Játékkal kapcsolatban felmerül, elsődlegesen egyeztetés útján rendezendő. Amennyiben ez nem vezet eredményre, a jogviták rendezésére kizárólag a Szervező székhelye szerinti bíróság rendelkezik joghatósággal és illetékességgel.

1. **Információ a Játékról**

A Játékról részletes információk kitűzött Közösségi média posztokban (Facebook, Instagram) érhetőek el, továbbá bármely további kérdés a nyeremenyjatek@expressone.hu e-mail címre küldött emailben tehető fel.

1. **Vegyes rendelkezések**
	1. A Pályázatok hiányosságáért/hibájáért (pl. névelírás, címelírás, téves vagy nem valós adat feltüntetése stb.), a Nyeremények kézbesítésének – Szervező és/vagy Lebonyolító érdekkörén kívül eső – elmaradásáért vagy késedelméért, ill. a kézbesítés során keletkezett károkért a Szervező és Lebonyolító semmilyen felelősséget nem vállal.
	2. Szervező és Lebonyolító a Nyeremények tekintetében minőségi felelősséget nem vállal, a nyertes ilyen igényét jogszabályi keretek között a Nyeremény gyártójával, illetve forgalmazójával szemben érvényesítheti.
	3. Szervező és Lebonyolító fenntartja magának a jogot arra, hogy amennyiben valamely Játékos részéről bármilyen (számítógépes) manipulációt, tömegesen generált közösségi média profilok létrehozását, illetve a Játék szellemével bármilyen módon összeférhetetlen vagy azt sértő magatartást tapasztal, vagy ennek megalapozott gyanúja felmerül, úgy a Játékost azonnali hatállyal kizárja a Játékból.
	4. Ha a Játékos adat- illetve kódfeltöltés vagy regisztráció közben bezárja a böngésző ablakot vagy, ha a kapcsolat (bármely okból) megszakad a kiszolgáló webhelyével, telefonhálózattal, abban az esetben az adatok elvesztéséért a Szervező és Lebonyolító semmilyen felelősséget nem vállal.
	5. Szervező és Lebonyolító kizárja a felelősségét a Weboldal rajta kívülálló okokból történő meghibásodásáért, amely időtartam alatt a Weboldal nem vagy korlátozottan használható, ugyanakkor haladéktalanul megtesz minden szükséges intézkedést annak érdekében, hogy a hiba okát mielőbb feltárja, illetve megszüntesse.
	6. A Szervező és Lebonyolító nem vállal felelősséget a Weboldalhoz, illetve az ott található bármilyen információhoz való hozzáférésből, illetve annak elmaradásából vagy ezek felhasználásából származó semmiféle veszteségért vagy kárért, továbbá nem tartozik felelősséggel azokért az esetlegesen bekövetkező károkért, veszteségekért, költségekért, amelyek a Weboldal használatából, annak használatra képtelen állapotából, nem megfelelő működéséből, üzem zavarából, az adatok bárki által történő illetéktelen megváltoztatásából keletkeznek, illetve amelyek az információ továbbítási késedelemből, számítógépes vírusból, jogosulatlan adatfeltörésből, vonal- vagy rendszer hibából vagy más hasonló okból származnak.
	7. A Weboldal, az azokon található minden képi, hang és szöveges tartalom, illetve azok elrendezése szerzői jogi, illetve védjegy oltalom alatt állnak. Azoknak - a személyes használatot meghaladó mértékű – bármilyen formában történő felhasználása kizárólag a Játék Szervezőjének kifejezett, erre vonatkozó írásos engedélyével lehetséges.
	8. A jelen Játékra és Játékszabályzatra irányadó jog a magyar jog.
	9. A Játékosok elfogadják, hogy a Játékban való részvétel során a Játékszabályzatban foglaltak bárminemű megszegésével a Szervezőnek és/vagy Lebonyolítónak, valamint harmadik személyeknek okozott kárért teljes körű felelősséget vállalnak.
	10. A Szervező fenntartja a jogot, hogy a Játék feltételeit tartalmazó jelen Játékszabályzatot indokolás nélkül bármikor módosítsa, ideértve a Játék megszüntetését is. Az erre vonatkozó tájékoztatást a Szervező és/vagy Lebonyolító a Játék egyéb közleményeivel azonos nyilvánosságot biztosítva közzéteszi. Ez a rendelkezés nem korlátozza a Játékosoknak a mindenkor hatályos jogszabályok alapján fennálló igényérvényesítési jogát.
	11. A Szervező fenntartja továbbá a jogot, hogy indoklás nélkül bármikor módosítsa a Játék szabályait, vagy megszüntesse a Játékot. A Játék bármely módosítását a **Szervező közösségi média oldalain (Facebook, Instagram)** teszik közzé. A résztvevők a szabályzat elfogadásával tudomásul veszik, hogy a Játék során bekövetkező módosításokat kötelesek figyelemmel kísérni.

Budapest, 2025. május 5.

**Express One Hungary Kft.**

**BolkoDesign Kft.**